An Ika-23 na Sur-subangan na Asyanong Karawat piggibo sa Filipinas poon Nobyembre 27 hanggan Desyembre 5 kan 2005. An karawat pigbalihan nin onseng nasyon kan Sur-subangan na Asya. Ini an ikatulong pagkakataon na an Filipinas iyo an nagin kagsibot sa karawat asin ini an inot na pagkakataon poon kan 1991. Bago kaini, ginibo sa Filipinas sa inot na pagkakataon kan 1981. Maabot sa 5,336 mga atleta gikan sa 11ng partisipanteng nasyon an nagkarawat sa 443 na patiribayan sa 40 kawat. An karawat nagbukas Nobyembre 27 alagad nagkapira an nagpoon petsa Nobyembre 2. Binuksan asin isinara an karawat ni Gloria Macapagal-Arroyo, an Presidente kan Filipinas sa Quirino Grandstand, Rizal Park.